Diari Oficial de la Generalitat Valenciana


Sumari del DOGV 9796, del 26-02-2024 (2024/1571)

Extracte de la Resolució de 15 de febrer de 2024, de la rectora de la Universitat d'Alacant, per la qual es convoquen els Premis Impuls a iniciatives empresarials innovadores 2024. Universitat d'Alacant.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9796

Data del DOGV
:   26-02-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/1571


Data del document
:   15-02-2024

Organisme emissor
:   Universitat d'Alacant

Tipus de document
:   Extracte

Descriptors 

:   * Universitat d'Alacant

Extracte de la Resolució de 15 de febrer de 2024, de la rectora de la Universitat d'Alacant, per la qual es convoquen els Premis Impuls a iniciatives empresarials innovadores 2024. Universitat d'Alacant. [2024/1571]  
BDNS (identif.): 744909.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/744909)  
  
Primer. Beneficiaris  
Podran ser sol·licitants en aquesta convocatòria PDI, doctores i doctors, estudiantat, titulades i titulats. Els premis en metàl·lic seran percebuts per les persones físiques sol·licitants, dividint el premi en metàl·lic a parts iguals entre tots ells, o per l'empresa constituïda, d'acord amb l'especificat en la base cinquena.  
  
Segon. Objecte  
En el marc del programa institucional UA: emprén, la Universitat d'Alacant (UA) i la Fundació Parc Científic d'Alacant de la Comunitat Valenciana (FPCA), convoquen la XIII edició dels premis Impuls, com una mostra clara de la seua aposta per la innovació i la transferència de coneixement a la societat.  
Així, a fi de fomentar l'esperit emprenedor entre la comunitat universitària i promoure la creació d'empreses, aquesta convocatòria premiarà les iniciatives empresarials més innovadores i sostenibles sorgides de la comunitat universitària.  
  
Tercer. Bases reguladores  
Les bases reguladores i la convocatòria estan publicades de manera conjunta en el Butlletí Oficial de la Universitat d'Alacant del dia 17 de febrer de 2024, en l'url següent:  
https://www.boua.ua.es/acuerdos/descargaracuerdo/48465  
  
Quart. Quantia  
La dotació màxima, pel que fa a la Universitat d'Alacant, és de 20.500 €.  
Aquesta convocatòria consta de diferents premis a càrrec de la UA, la FPCA i altres entitats.  
En concret, els premis que atorga la UA són els següents:  
- Premi Impuls UA.  
- Premi Transformació Digital.  
- Premi Accessibilitat.  
- Premi Emprenedoria Social.  
- Premi Càtedra Germà Bernàcer.  
D'altra banda, la FPCA atorga el premi Impuls FPCA.  
Els premis Emprenedoria Femenina, Value Creation i Jovempa són atorgats, respectivament, per l'Associació d'Empresàries, Professionals i Directives de la Província d'Alacant (AEPA), el grup inversor Elrim Partners i l'Associació de Joves Empresaris de la Província d'Alacant (JOVEMPA).  
La no compareixença al lliurament de premis en el lloc i data indicats, excepte causa justificada prèviament, suposarà la no concessió del premi que haja sigut atorgat i quedarà aquest desert en la categoria que corresponga.  
La Universitat d'Alacant posa a la disposició dels participants la possibilitat de rebre tutorització per a madurar les idees i preparar la seua participació en els premis Impuls. Per a tindre accés a aquesta tutorització els participants hauran d'enviar un correu electrònic a tlcueecipl@vi.yv indicant el seu interés per participar en els premis.  
A continuació, es detalla cadascun dels premis.  
i. Premi Impuls UA  
Modalitat A. Premi de fins a 12.000 € per a un màxim de dos projectes. El nombre de premis i l'assignació de la quantia final a cada premi dependrà de l'avaluació obtinguda pels projectes, si bé cap rebrà més de 8.000 €. El premi es farà efectiu quan es constituïsca l'empresa sempre que no hagen transcorregut més de díhuit mesos comptats des de l'endemà de la comunicació de la decisió del jurat. Excepcionalment, aquest termini podrà ser ampliat quan es justifique la impossibilitat de la constitució de l'empresa en el termini establit.  
  
Modalitat B. Dos premis de 2.000 € cadascun.  
ii. Premi Impuls FPCA  
Dos premis de 3.000 € en la modalitat A i dos premis de 2.000 € en la modalitat B als projectes que hagen sigut guardonats amb el premi Impuls UA. Aquests premis s'atorgaran a l'empresa una vegada que es vincule al Parc Científic d'Alacant, com a empresa constituïda i sempre que no hagen transcorregut més de díhuit mesos comptats des de l'endemà de la comunicació de la decisió del jurat. Excepcionalment aquest termini podrà ser ampliat quan es justifique la impossibilitat de la constitució de l'empresa en el termini establit.  
A més, el premi Impuls FPCA inclou dos llocs per a cadascun dels projectes guanyadors en modalitat A i modalitat B en l'espai col·laboratiu Innospace, des de la comunicació del premi fins que es constituïsca l'empresa, amb un termini màxim de díhuit mesos.  
iii. Premi Transformació Digital  
El Vicerectorat de Transformació Digital atorgarà un premi de 1.500 € al projecte més innovador que supose una Transformació Digital efectiva, creant valor diferencial gràcies a l'ús de les tecnologies digitals.  
iv. Premi Accessibilitat  
El Vicerectorat d'Estudiants i Ocupabilitat atorgarà un premi de 1.500 € al projecte que, de manera evident, haja contemplat l'accessibilitat, ja siga a nivell de productes, serveis, persones o entitats, com a característica essencial d'aquest.  
v. Premi Emprenedoria Social de la Càtedra de Responsabilitat Social de la Generalitat Valenciana en la UA  
La Càtedra de Responsabilitat Social de la Generalitat Valenciana en la UA atorgarà un premi de 1.500 € al projecte que siga susceptible de generar un major impacte social positiu; aquest projecte haurà de tindre entre els seus objectius tant la solució de necessitats socials detectades en el seu entorn, com la sostenibilitat a tots els nivells. Els promotors de la iniciativa premiada hauran de presentar a la càtedra una memòria de les activitats a realitzar amb l'import del premi en el termini màxim de tres mesos des de la comunicació del premi perquè aquest es faça efectiu.  
vi. Premi Càtedra Germà Bernàcer de la UA  
Per seua part, la Càtedra Germà Bernàcer de la UA oferirà als projectes premiats en cada modalitat serveis de mentoritzación i tutorització durant un període de sis mesos. Els projectes premiats tindran un termini de dotze mesos per a iniciar el gaudi d'aquests serveis, a comptar des de l'endemà de la notificació de la decisió del jurat. Aquests serveis seran oferits per despatxos professionals socis del Fòrum de Debat Econòmic Germà Bernàcer.  
vii. Premi Emprenedoria Femenina  
L'Associació d'Empresàries, Professionals i Directives de la Província d'Alacant (AEPA) atorgarà un premi de 1.000 € al millor projecte empresarial impulsat per dones.  
viii. Premi Jovempa  
L'Associació de Joves Empresaris de la Província d'Alacant (Jovempa) atorgarà un premi a un dels projectes participants consistent en:  
- Acompanyament i mentorització fins a la posada en marxa de l'empresa o durant un màxim de dos anys.  
- Accés gratuït a un dels integrants de l'equip a tots els esdeveniments que organitze Jovempa durant dos anys, que requerisquen el pagament d'una inscripció.  
- Pagament de la quota d'associat a Jovempa durant dos anys a una persona de l'equip, encara que l'empresa no estiga constituïda.  
ix. Premi Value Creation  
El grup d'inversors Elrim Partners atorgarà un premi consistent en quatre mesos de mentoria del seu equip de professionals, combinat amb una oportunitat d'inversió a partir de 10.000 € al projecte valorat amb major potencial de negoci.  
Tal com s'especifica en la base tercera, els premis en metàl·lic seran percebuts per la persona física sol·licitant (o les persones físiques sol·licitants dividint el premi en metàl·lic a parts iguals entre tots ells), per al que, arribat el moment, haurà de proporcionar un compte bancari en la qual percebre el premi. Aquest procediment serà aplicable a tots els premis excepte al premi Impuls UA modalitat A i premi Impuls FPCA modalitats A i B on el pagament es realitzarà a un compte bancari la titular del qual siga l'empresa constituïda.  
  
Cinqué. Termini de presentació de sol·licituds  
El termini d'inscripció s'inicia el dia 22 d'abril i finalitza el 21 de maig de 2024, tots dos inclusivament.  
Aquesta convocatòria es publicarà en BOUA amb caràcter informatiu.  
  
Sisé. Altres dades  
Criteris d'adjudicació:  
Les propostes seran avaluades sobre un total de 100 punts, segons els següents criteris:  
A. Idoneïtat de l'equip promotor: fins a 30 punts.  
B. Caràcter innovador de la proposta: fins a 25 punts.  
C. Grau de desenvolupament del projecte i tecnologia: fins a 25 punts.  
D. Viabilitat economicofinancera: fins a 10 punts.  
E. Presentació del projecte: fins a 10 punts.  
Una vegada avaluades les sol·licituds, el jurat emetrà un informe en el qual es concrete el resultat de l'avaluació efectuada, que remetrà al Vicerectorat de Transferència, Innovació i Divulgació Científica, qui emetrà la proposta de resolució definitiva.  
Els premis podran declarar deserts quan la puntuació global obtinguda siga inferior a cinquanta punts.  
L'adjudicació dels premis es farà pública en un acte obert que tindrà lloc el 13 de juny de 2024. La no compareixença a aquest acte donarà lloc a la pèrdua del premi.  
Les candidatures que aconseguisquen un premi de mentorització i acompanyament, premi Jovempa i premi Value Creation, hauran d'acceptar el premi explícitament i comprometre a treballar en el projecte conjuntament amb l'entitat que atorga el premi. Si no és així, les entitats involucrades es reserven el dret a concedir el premi a una altra candidatura.  
  
Alacant, 15 de febrer de 2024. La vicerectora de Transferència, Innovació i Divulgació Científica (p. d. R 22.12.2020): María Jesús Pastor Llorca.